text: Efterlysning: Inga kan ikke tage vare på sig selv
  01 november 2017 kl. 21.33
  84-årige Inga Sivertsen fra Nybøl er ikke set siden onsdag morgen. Politiet leder efter hende, og opfordrer borgere i området til at kigge efter hende i skure og udhuse.
  OPDATERING
  84-årige Inga Sivertsen er nu fundet ved Gråsten Maskinservice A/S​, hvor hun havde søgt ly på en terrasse. Hun frøs, men var i god behold, skriver Syd- og Sønderjyllands Politi på Twitter. 
  ::::::
  Den 84-årige kvinde bor på Langballe i Nybøl ved Sønderborg. Hun er ikke set siden, hjemmeplejen var hos hende onsdag morgen.
  Erik Lindholdt, vagtchef, Syd- og Sønderjyllands Politi: "Kvinden er dement og kan ikke tage vare på sig selv. Hun er dog let til bens og ved godt helbred og kan nå langt omkring."
  - Kvinden er dement og kan ikke tage vare på sig selv. Hun er dog let til bens og ved godt helbred og kan nå langt omkring, så vi vil meget gerne opfordre folk i lokalområdet til at tjekke skure, carporte og lignende, inden de går i seng, siger Erik Lindholdt, vagtchef, Syd- og Sønderjyllands Politi til TV SYD.
  Kvinden beskrives som 165 cm høj, har mørkeblondt, kort hår og ukendt påklædning.
  Man skal kontakte politiet på 1-1-4, hvis man har informationer i sagen.
  
  